**סדר קדימה בברכות השונות** (פניני הלכה / הרב מלמד, כרך ברכות פרק ט' סעיף ח')

כיצד קבעו חכמינו את הסדר?

"...לפי זה ברור שברכת הלחם היא הקודמת לכל, הואיל והלחם הוא המאכל החשוב ביותר. וכאשר אין כוונה לאכול לחם, אזי סדר החשיבות בברכות הוא: **מ** זונות, **ג** פן, **ע** ץ, **א** דמה, **ש** הכל. ונתנו בזה סימן: ראשי תיבות - מג"ע א"ש. ונפרט יותר:  
ברכת 'מזונות' חשובה משאר הברכות, מפני שמאכלי המזונות הם המשביעים ביותר, ולכן הם חשובים משאר המאכלים (ולכן בעת הקידוש מכסים את החלה והמזונות, שלא יראה כמקדים את היין ללחם ולמזונות, עיין פניני הלכה [שבת ה](http://www.yeshiva.org.il/responsa/Responsa.aspx?sefer=%D7%91%D7%91%D7%9C%D7%99-%D7%A9%D7%91%D7%AA&perek=%D7%94&pasuk=%D7%90), ח)  
לאחר מכן, ברכת היין היא החשובה, שהואיל והיין מזין ומשביע, תקנו לו חכמים ברכה מיוחדת (רמ"א ריא, ד-ה).  
לאחר מכן, ברכות הפירות - 'העץ' ו'האדמה' קודמות לברכת 'שהכל', הואיל והן מבוררת יותר, שהן נועדו לפירות בלבד, ואילו ברכת 'שהכל' היא ברכה כוללת לכל שאר המאכלים.   
ובתוך ברכות הפירות, ברכת 'העץ' קודמת לברכת 'האדמה', הואיל וברכת 'העץ' מבוררת יותר, שכן בדיעבד אם בירך 'האדמה' על פרי עץ יצא, ואם בירך 'העץ' על פרי אדמה לא יצא..."